बर्नलीमाथि टोटनहमको भाग्यमानी जित
सन ह्वेङ–मिनको निर्णायक गोलको मद्दतले टोटनहमले सोमबार इंग्लिस प्रिमियर लिगमा बर्नलीमाथि १–० को भाग्यमानी जित रचेको छ ।
लन्डन — सन ह्वेङ–मिनको निर्णायक गोलको मद्दतले टोटनहमले सोमबार इंग्लिस प्रिमियर लिगमा बर्नलीमाथि १–० को भाग्यमानी जित रचेको छ ।बर्नलीले गरेको एक गोलले भने मान्यता पाएका थिएन् । ह्वेङ–मिनको गोलका लागि ह्यारी केनले पास उपलब्ध गराए ।प्रिमियर लिगमा दुई खेलाडीबीचको साझेदारीमा गोल भएको यो २९ औं पल्ट हो । ह्वेङ–मिन आफै आठौं गोल सहित यो सिजन लिगमा सर्वाधिक गोल गर्ने सूचीको शीर्ष स्थानमा पुगेका छन् ।यो जितपछि टोटनहमको ६ खेलबाट ११ अंक भएको छ र पाँचौं स्थानमा उक्लेको छ । यसअघि वेस्ट ब्रुम र ब्राइटनबीचको खेल भने १–१ को बराबरीमा टुंगिएको थियो ।